CELEX: 31999D0302
Language: sk
Date: 1999-04-30 00:00:00
Title: Rozhodnutie Komisie z 30. apríla 1999, ktorým sa mení a dopĺňa rozhodnutie 94/360/ES o zníženej frekvencii fyzických kontrol zásielok určitých produktov, ktoré sa majú dovážať z tretích krajín podľa smernice Rady 90/675/EHS (oznámené pod číslom dokumentu C(1999) 1166)Text s významom pre EHP

Dôležité právne oznámenie

|

31999D0302

Úradný vestník L 117 , 05/05/1999 S. 0058 - 0059

		Rozhodnutie Komisiez 30. apríla 1999,ktorým sa mení a dopĺňa rozhodnutie 94/360/ES o zníženej frekvencii fyzických kontrol zásielok určitých produktov, ktoré sa majú dovážať z tretích krajín podľa smernice Rady 90/675/EHS(oznámené pod číslom dokumentu C(1999) 1166)(Text s významom pre EHP)(1999/302/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 90/675/EHS z 10. decembra 1990, ktorou sa stanovujú zásady pre organizáciu veterinárnych kontrol produktov dovážaných do spoločenstva z tretích krajín [1], naposledy zmenenú a doplnenú smernicou 97/79/ES [2], najmä na jej článok 8 ods. 3,(1) keďže rozhodnutie Komisie 1999/301/ES [3] stanovuje pozastavenie dovozu čerstvého hovädzieho mäsa s drobami, pre ľudskú spotrebu dovážaného alebo s pôvodom v Spojených štátoch amerických s účinnosťou od 15. júna 1999; keďže je do tej doby potrebné zaistiť, aby čerstvé hovädzie mäso s drobami, dovážané zo Spojených štátov amerických neobsahovalo žiadne rezíduá rastových hormónov;(2) keďže podľa článku 8 smernice 90/675/EHS sa v prílohe k rozhodnutiu Komisie 94/360/ES [4] stanovuje zníženie frekvencie fyzických kontrol určitých produktov z tretích krajín; keďže prítomnosť určitých cudzorodých, rast podporujúcich hormónov a nadmerne vysoká hladina rezíduí prirodzených hormónov boli zistené v čerstvom hovädzom mäse s drobami, zo Spojených štátov amerických, okrem mäsa s drobami z bizóna, a je preto nevyhnutné zintenzívniť zosúladené kontroly takéhoto mäsa;(3) keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru,PRIJALA TOTO ROZHODNUTIE:Článok 1Nasledovný článok sa vkladá za článok 1 rozhodnutia 94/360/ES:"Článok 1a1. Bez ohľadu na ustanovenia článku 1, sa rozsah a organizácia fyzických kontrol vykonávaných členskými štátmi pri vstupe na ich územie na všetkých stanovištiach hraničnej kontroly alebo miestach prechodu, pokiaľ ide o zásielky čerstvého hovädzieho mäsa s drobami, okrem mäsa s drobami z bizóna, dovážaného alebo s pôvodom v Spojených štátoch amerických stanovuje takto:- frekvencia fyzických kontrol sa zvyšuje na 100 %,- z každej zásielky sa odoberú dve úradné vzorky, ktoré sa podrobia kontrole na prítomnosť rezíduí cudzorodých hormónov melengestrol acetátu, trenbolónu a zeranolu, a nadmerne vysokú hladinu rezíduí prirodzených hormónov 17 beta – estradiolu, progesterónu a testosterónu,- so vzorkami sa manipuluje v súlade s bodmi 2.6, 2.7 a 2.9 prílohy k rozhodnutiu Komisie 98/179/ES [5],- vzorky sa odošlú a laboratórne testy sa vykonajú v jednom z laboratórií, ktoré sú uvedené v prílohe k tomuto rozhodnutiu.2. Členské štáty povolia dovoz iba takého čerstvého hovädzieho mäsa s drobami, a jeho zaslanie do iného členského štátu, ktorého výsledky prehliadky a analýzy uvedené v odseku 1 sú priaznivé.3. Všetky spôsobené náklady pri uplatňovaní tohoto článku hradí odosielateľ, adresát alebo ich zástupcovia."Článok 2Ustanovenia článku 1 sa preskúmajú na základe informácií o vývoji situácie a záruk poskytnutých príslušnými úradmi Spojených štátov amerických.Článok 3Toto rozhodnutie je adresované členským štátom.V Bruseli 30. apríla 1999Za KomisiuKarel Van Miertčlen Komisie[1] Ú. v. ES L 373, 31.12.1990, s. 1.[2] Ú. v. ES L 24, 30.1.1998, s. 31.[3] Ú. v. ES L 117, 5.5.1999, s. 52.[4] Ú. v. ES L 158, 25.6.1994, s. 41.[5] Ú. v. ES L 65, 5.3.1998, s. 31.--------------------------------------------------PRÍLOHAZOZNAM LABORATÓRIÍ1. Rijksinstitut voor Volksgezondheid en MilieuEU Community Reference Laboratory(Antonie van Leewenhoekklaan 9)PO Box 1, 3720 BABilthovenThe NetherlandsCRL Director and contact point: Dr Rainer W. StephanyTel.: (31) 302 74 26 13Fax: (31) 302 74 44 03E-mail: crl.aro@rivm.nl alebo rainer.stephany@rivm.nl2. Laboratoire des dosages hormonauxLaboratoire national de référenceÉcole nationale vétérinaire de NantesBP 5070744307Nantes CEDEX 3(France)NRL Director and contact point: Dr François AndréTel.: (33) 240 68 77 66Fax: (33) 240 68 78 78E-mail: andre@vet-nantes.fr3. Iné laboratóriá členských štátov, ktoré uplatňujú skríningové analýzy vykonané izotopovým riedením, on-line plynovou chromatografiou a/alebo kvapalinovou chromatografiou hmotnostnou spektrometriou so zabezpečením akosti podľa normy EN 45001 a potvrdzujúce analýzy vykonané hmotnostnou spektrometriou so zabezpečením kvality podľa normy EN 45001.--------------------------------------------------